ΑΘΗΝΑ 12/9/2019

ΑΡ. ΠΡΩΤ.: 1954

**ΔΕΛΤΙΟ ΤΥΠΟΥ**

**Νοσοκομείο Άμφισσας στην εντατική**

**Εδώ και τρεις μήνες με έναν καρδιολόγο**

Το Νοσοκομείο της Άμφισσας όπως χαρακτηριστικά αναφέρει το Σωματείο είναι στην εντατική. Αργοπεθαίνει λόγω ελλείψεων ιατρικών βασικών ειδικοτήτων.

**Η Παθολογική κλινική υπολειτουργεί** με πέντε ασθενείς καθότι υπάρχουν μόνο δύο Παθολόγοι. Τα έκτακτα περιστατικά διακομίζονται στην πλειοψηφία τους. **Καρδιολόγος είναι μόνο ένας**. Ο δεύτερος έχει αναρρωτική εδώ και τρεις μήνες με σοβαρό πρόβλημα υγείας. **Υπηρετούν δύο Ακτινολόγοι. Ένας Νεφρολόγος για τα έκτακτα περιστατικά και την Μονάδα Τεχνητού Νεφρού που εξυπηρετεί 15 ασθενείς**. Ο δεύτερος Νεφρολόγος που βρίσκεται με μετακίνηση στο Νοσοκομείο φεύγει λόγω λήξης της μετακίνησης.

Το Σωματείο καταγγέλλει διοικητική ανεπάρκεια, ελλείψεις προσωπικού σε όλες τις ειδικότητες. Μεγάλο το πρόβλημα με την φύλαξη του Νοσοκομείου. Συνεχώς γίνονται κλοπές στο Νοσοκομείο. **Επίσης πρόβλημα δημιουργείται και με τα αδέσποτα σκυλιά που κυκλοφορούν ελεύθερα στους χώρους του Νοσοκομείου.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ